ชูษี เชิญยิ้ม

ชูษี เชิญยิ้ม ชื่อเดิม ชำนาญ ไชยเสนา ชื่อจริง ชิติสรรค์ ไชยเสนา เกิดวันที่ 13 สิงหาคม พ.ศ. 2504 เป็นนักแสดงตลก นักแสดง ในคณะตลกเชิญยิ้ม 

**ประวัติ**
ชูษี เชิญยิ้ม มีชื่อแต่แรกเกิดว่า ชำนาญ ไชยเสนา เกิดเมื่อวันที่ 13 สิงหาคม พ.ศ. 2504 ที่อำเภอชัยบาดาล จังหวัดลพบุรี พ่อได้ทิ้งไปตั้งแต่ท้องได้ 3 เดือน พอได้ขวบเศษ ๆ แม่จึงมีสามีใหม่ และได้ตั้งชื่อให้ พร้อมให้ใช้นามสกุล ด้วยความเป็นลูกคนโตจึงปากกัดตีนถีบจึง หาเก็บเศษเหล็ก ทองแดง เพื่อซื้อข้าวสาร ซื้อขนมเลี้ยงน้อง หลังจากเรียนจบ ป.4 เพื่อน ๆ จึงชวนไปประกวดร้องเพลง ถ้าชนะจะได้วิทยุ และเอาวิทยุไปขายเพื่อเอาเงินมาเลี้ยงดูน้อง ๆ และไปประกวดร้องเพลงครั้งแรกคือที่ สถานีวิทยุ จทล. (สถานีวิทยุจังหวัดทหารบกลพบุรี) จ.ลพบุรี รายการของ ประจวบ จำปาทอง ปรากฏว่าตกรอบ ด้วยแรงผลักดันของเพื่อนจึงไปประกวดอีกครั้งที่ 2 ของ ป๋า ส.รัตนะ ปรากฏว่าตกรอบอีกเช่นเคย เนื่องจากเอาเพลงเร็วไปร้องประกวดของ สังข์ทอง สีใส เพลง ร้อยทั้งร้อย จึงเสียเปรียบเพลงช้า และไปประกวดอีกเป็นครั้งสุดท้ายคือ เวที วศป. (สถานีวิทยุศูนย์การทหารปืนใหญ่) จ.ลพบุรี เจ้าของรายการคือ พร พรนารายณ์ ปรากฏว่าชนะเลิศด้วยเพลง รักคนชื่อน้อย ของ เพชร โพธาราม
หลังจากประกวดเสร็จ พร พรนารายณ์ จึงชวนไปอยู่ในวง โดยมีนักร้องดังประจำวงคือ สัญญา พรนารายณ์, นํ้าอ้อย พรวิเชียร, โรจน์ เมืองลพ, ศักดา ฟ้าอุทัย, แวว มยุรา, มิตร เมืองจันทร์, คมศร พรสุราษฏ์ หลังจากแสดงเสร็จ ชูษีได้ไปประจำอยู่สำนักงานวง พร พรนารายณ์ ปัดกวาดเช็ดถูร่วม 2 เดือน และตั้งชื่อให้ว่า ศักดิ์ศรี ศรีเมืองลพ และลาออกไปอยู่วงดนตรีของ ฉัตรทอง มงคลทอง อยู่ได้ 7 เดือน แล้วจนได้มาอยู่วงดนตรีของ สายัณห์ สัญญา ในตำแหน่งนักร้องและมือกลองในคณะ เรื่อยมาจากการเป็นมือกลองหน้าเวทีก็ซึมซับการเล่นตลกหน้าเวทีของบรรดาตลกในวง ก็ทำให้สามารถจำทุกมุกและร่วมเล่นหน้าเวทีด้วยบางคราว อาทิ จุ๋มจิ๋ม เข็มเล็ก และได้ลาออกจากวงดนตรีสายัณห์ สัญญา มาอยู่วง ศรชัย เมฆวิเชียร ในตำแหน่งตลกอย่างเต็มตัว โดยร่วมเล่นกับ ยอด นครนายก เล่นได้สักพักได้ลาออกมาเล่นตามคาเฟ่
คณะตลกที่ชูษีอยู่เป็นคณะแรก คือ คณะจันทร์จ๋า ต่อมาก็มาอยู่กับคณะหอมหวล และ คณะลำโพง จนได้มาเล่นอยู่กับคณะเชิญยิ้ม ยุคอวกาศ จนเชิญยิ้มแยกย้าย ชูษีจึงไปอยู่กับสีหนุ่ม อยู่ได้สักพักก็ลา ออกมาตั้งคณะของตัวเอง มีสมาชิกคือ เท่ง เถิดเทิง, โหน่ง ชะชะช่า, นุ้ย เชิญยิ้ม ต่อมา เปี๊ยก ปากน้ำโพธิ์ ได้ชวนไปอยู่คณะตลกของ เทพ โพธิ์งาม อยู่ได้ประมาณ 2 เดือนจึงลาออกเนื่องจากไม่ทันมุกของป๋าเทพ จึงไปอยู่กับ โน้ต เชิญยิ้ม ปรากฏว่าเข้าขากันดีเป็นอย่างมาก ต่อมาได้ลาออกไปตั้งคณะกับ ถั่วแระ เชิญยิ้ม ใช้ชื่อว่า ถั่วแระ-ชูศรี เชิญยิ้ม
ปัจจุบันเป็นเจ้าของคณะรำวง ชูษียิ้ม คอมโบ้ และเปิดช่องยูทูปชื่อ ชูษียิ้ม คอมโบ้ เพื่อโปรโมทผลงานเพลงของตนเองโดยใช้ชื่อในวงการว่า ชู ษียิ้ม

**ผลงานภาพยนตร์**
 พ.ศ. 2533 ผีแม่ม่าย รับบท ชูศรี- พ.ศ. 2533 ผีแม่ม่าย 2 รับบท ชูศรี- พ.ศ. 2534 ผีหนีหลุม รับบท ชูศรี- พ.ศ. 2534 พรายตานี รับบท ชูศรี- พ.ศ. 2538 แม่ม่ายป้ายแดง รับบท ชูศรี- พ.ศ. 2545 ผีหัวขาด รับบท หมึก- พ.ศ. 2546 คนปีมะ รับบท เป้า
*พ.ศ. 2546 หลบผี ผีไม่หลบ รับบท ปุ้น
*พ.ศ. 2546 คนบอ ผีบ้า ป่าช้าแตก
*พ.ศ. 2546 ช้างเพื่อนแก้ว- พ.ศ. 2549 ลูกตลกตกไม่ไกลต้น รับบทเป็น คนขับรถสองแถว
*พ.ศ. 2549 แซ่บ รับบท มาศ- พ.ศ. 2550 บอดี้การ์ดหน้าเหลี่ยม 2 (รับเชิญ) รับบทเป็น คนเช็ดกระจกคอนโด
*พ.ศ. 2550 เวิ้งปีศาจ รับบทเป็น แปลก
*พ.ศ. 2550 อีส้ม สมหวัง (รับเชิญ) รับบทเป็น ผี- พ.ศ. 2551 หลวงพี่เท่ง 2 รับบทเป็น หลวงพี่ศรี- พ.ศ. 2551 ว้อ...หมาบ้ามหาสนุก รับบทเป็น พยอย- พ.ศ. 2553 หลวงพี่เท่ง 3 (รับเชิญ) รับบทเป็น ญาติของพระประเสริฐ- พ.ศ. 2553 โป๊ะแตก รับบท ชูศรี เชิญยิ้ม
*พ.ศ. 2558 ๔๐๐ นักรบขุนรองปลัดชู รับบท ใบ้
*พ.ศ. 2566 รักแรก โคตรลืมยาก

**สมาชิกในคณะ ชูษี เชิญยิ้ม**
 ตู้ เชิญยิ้ม เท่ง เถิดเทิง ในปัจจุบัน (พ.ศ. 2535 - 2537)- โจว เหวินฟะ​ (พ.ศ. 2535)- ต้น เชิญยิ้ม (พ.ศ. 2535 - 2537)- นุ้ย เชิญยิ้ม (พ.ศ. 2536 - 2538 / 2542 - 2544)- โหน่ง เชิญยิ้ม โหน่ง ชะชะช่า ในปัจจุบัน (พ.ศ. 2536 - 2537)- เพียว ดอกมะดัน (พ.ศ. 2536 - 2537) (เสียชีวิต)- ถั่วแระ เชิญยิ้ม ในฐานะหัวหน้าใหญ่ ต่อมาชูษีได้ออกจากคณะไปมีผลงานละครโทรทัศน์แล้วให้เขาเป็นคนดูแลคณะเมื่อปี พ.ศ. 2545 (พ.ศ. 2542 - 2545)- จ๊ะเอ๋ เชิญยิ้ม (พ.ศ. 2542 - 2544) (เสียชีวิต)- ตู่ จ๊กมก (พ.ศ. 2542 - 2544)- โอเลี้ยง เชิญยิ้ม (พ.ศ. 2543 - 2544)- กิ๊ฟ โคกคูน ตัวเสริม (พ.ศ. 2544)

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3- ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7- ละครโทรทัศน์ทั้งหมดด้านล่างนี้ออกอากาศทางช่อง 8- ละครโทรทัศน์ทั้งหมดด้านล่างนี้ออกอากาศทางช่องวัน

**ละครชุด**

**ละครสั้น**

**ซิทคอม**

**รายการโทรทัศน์**
 บริษัทฮา(ไม่)จำกัด จัดเต็ม

**ผลงานเพลง**
 2543 อัลบั้มชุด ฝนพรำที่อัมพวา ท็อปไลน์มิวสิค- พระราชบิดา (พ.ศ. 2559-ใช้ชื่อ ชู ษียิ้ม อย่างเป็นทางการ) เพลงถวายความอาลัยพระบาทสมเด็จพระปรมินทรมหาภูมิพลอดุลยเดช
*กราบหลวงปู่โต (พ.ศ. 2559-เริ่มปรับเปลี่ยนมาใช้ชื่อ ชู ษียิ้ม)
*นับสามก็จบ (พ.ศ. 2559-เริ่มปรับเปลี่ยนมาใช้ชื่อ ชู ษียิ้ม)
*จำใจชั่ว
*ฝนพรำที่อัมพวา
*คิดถึงแหม่ม
*สระบุรีร้องไห้
*ทรมานพี่ทำไม
*นางฟ้ายังอาย
*หนุ่มสลัม
*พระอินทร์เจ้าข้า
*ฝนพรำชํ้ารัก (ศักดิ์ศรี ศรีเมืองลพ)
*เด็กขายหนังสือพิมพ์ (ศักดิ์ศรี ศรีเมืองลพ)
*วันนี้ต้องฉลอง (ร่วมร้องกับ สามารถ พยัคฆ์อรุณ และ เหลือเฟือ มกจ๊ก) (2563)

**ผลงานอื่นๆ**
 เข้าร่วมประกวดร้องเพลงในรายการ The Producer นักปั้นมือทอง (พ.ศ. 2561)
หมวดหมู่:นักแสดงตลกไทย
หมวดหมู่:บุคคลจากอำเภอชัยบาดาล
หมวดหมู่:บุคคลที่เกิดในปี พ.ศ. 2502
หมวดหมู่:นักแสดงชายชาวไทย
หมวดหมู่:ยูทูบเบอร์ชาวไทย